HUMAN พร้อมเทรด 8 ธ.ค.นี้!
HUMAN พร้อมเทรด 8 ธ.ค.นี้!
1 ธ.ค. 2560

คุณสุนทร เด่นธรรม ประธานเจ้าหน้าที่บริหาร บริษัท ฮิวแมนิก้า จำกัด (มหาชน) หรือ HUMAN ถ่ายภาพร่วมกับคุณสมภพ กีระสุนทรพงษ์ กรรมการผู้อำนวยการ บริษัทหลักทรัพย์ ฟินันเซีย ไซรัส จำกัด (มหาชน) ในฐานะที่ปรึกษาทางการเงินและผู้จัดการการจัดจำหน่ายและรับประกันการจำหน่ายหุ้นสามัญเพิ่มทุน HUMAN
และตัวแทนจากบริษัทหลักทรัพย์ที่ร่วมจัดจำหน่ายอีก 6 แห่งประกอบด้วย บริษัทหลักทรัพย์ กรุงศรี จำกัด (มหาชน) ,บริษัทหลักทรัพย์ เคที ซีมิโก้ จำกัด ,บริษัทหลักทรัพย์ ดีบีเอส วิคเคอร์ส (ประเทศไทย) จำกัด ,บริษัทหลักทรัพย์ โนมูระ พัฒนสิน จำกัด (มหาชน) ,บริษัทหลักทรัพย์ บัวหลวง จำกัด (มหาชน) และบริษัทหลักทรัพย์ อาร์เอชบี (ประเทศไทย) จำกัด (มหาชน)
เนื่องในโอกาสลงนามสัญญาแต่งตั้งผู้จัดการการจัดจำหน่ายและรับประกันการจำหน่ายหุ้นสามัญเพิ่มทุนต่อประชาชนทั่วไปเป็นครั้งแรก (IPO) ของ HUMAN จำนวน 180 ล้านหุ้น ราคาหุ้นละ 4 บาท โดยจะเปิดจองซื้อระหว่างวันที่  30พฤศจิกายน และวันที่ 1, 4 ธันวาคม 2560 และเข้าซื้อขายในตลาดหลักทรัพย์แห่งประเทศไทย (ตลท.) ในวันที่ 8 ธันวาคม 2560 นี้